ขับรถผ่านแถวๆโรงเรียนจันทร์หุ่นบำเพ็ญฯหลายครั้งแต่ก็ไม่เคยได้แวะลองชิมร้านข้าวมันไก่ 4 จ่าเลยสักที...วันนี้ถือเป็นโชคดีจริงๆที่มีที่จอดรถหน้าร้านและไม่ต้องรีบร้อนสักเท่าไหร่...ถ้ามาจากทางฝั่งโรงเรียนจันทร์หุ่นบำเพ็ญฯเลี้ยวซ้ายเข้ามาในซอยประชาราษฎร์บำเพ็ญฯ 24 ประมาณ 50 เมตรร้านอยู่ซ้ายมือครับ...ตั้งใจจะมาลองชิมข้าวมันไก่แต่พอมาถึงร้านหอมกลิ่นน้ำซุปก๋วยเตี๋ยวเป็ดเลยเปลี่ยนใจมาลองชิมก๋วยเตี๋ยวเป็ดแทน...สั่งบะหมี่เป็ด 1 ชาม หน้าตาหน้ากินมากๆรสชาติน้ำเข้มข้นแทบจะไม่ต้องปรุงเพิ่มหอมกลิ่นเครื่องเทศมากๆเนื้อเป็ดเหนียวนุ่มอร่อยชิ้นพอดีคำครับราคา 40-50 บาทครับ...หากใครผ่านมาแถวๆประชาราษฎร์บำเพ็ญฯ 24 ก็แวะมาลองชิมที่ร้านนี้กันได้นะครับ ^_^